Tyrius Burjassot celebra huit anys de moda per la igualtat de gènere
2025-07-24

L’Associació de Mestresses de casa i Consumidors Tyrius de Burjassot ha celebrat la huitena edició de la seua Passarel·la de Moda per la Igualtat de Gènere, una iniciativa que l’entitat duu a terme, anualment, en col·laboració amb la regidoria de Polítiques d’Igualtat, que dirigeix Lluna Àrias. Aquesta última edició, celebrada dijous passat 9 de maig en el Centre Culturral Tívoli, ha aconseguit reunir el major nombre de models ja que entre dones, homes, joves i xiquets, els ciutadans i ciutadanes de Burjassot que van desfilar per la passarel·la van superar la trentena.

Comptant amb la col·laboració de l’Associació Paraules i Dones i presentat per Amparo Pastor, la desfilada va començar amb les paraules de la presidenta de Tyrius, Emilia Valencia, i amb diversos números de ball. L’alcalde de Burjassot, Rafa García, es va convertir en un més dels models que van desfilar per aquesta passarel·la a la qual també es van pujar, per a mostrar els dissenys confeccionats per elles mateixes, les alumnes del Taller de Confecció.